Os primers siet episodios d'as aventuras de Tintín se publicoron entre 1929 y 1939 en quantas entregas en Le Petit Vingtième, suplemento d'o diario belga d'orientación catolica Le Vingtième Siècle (a publicación d'a ueitena, Tintin au pays de l'or noir, quedó interrumpida en 1940 por a invasión alemana de Belchica, y l'autor no la continó dica dimpués de bells anyos). As aventuras de Tintín continoron apareixindo en atras publicacions, como o diario Le Soir (mientres a ocupación alemana de Belchica, entre 1940 y 1944), y o semanario Tintin, dende 1946 y dica 1976.